Diari Oficial de la Generalitat Valenciana


Sumari del DOGV 5771, del 27-05-2008 (2008/5598)

Informació pública de l'alternativa tècnica del programa d'actuació integrada dels terrenys de la unitat d'execució Los Almudes I i II del Pla General d'Ordenació Urbana de Bétera.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   5771

Data del DOGV
:   27-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5598


Data del document
:   30-04-2008

Organisme emissor
:   AIU Los Almudes i y Ii

Tipus de document
:   Informació Pública

Descriptors 

:   * Bétera
    * pla d'urbanisme
    * empresa privada

Informació pública de l'alternativa tècnica del programa d'actuació integrada dels terrenys de la unitat d'execució Los Almudes I i II del Pla General d'Ordenació Urbana de Bétera. [2008/5598]  
L'Agrupació d'Interés Urbanístic Los Almudes I i II, amb domicili a l'efecte de notificacions a l'avinguda del País Valencià, 70, 46893 Bétera, València, ha formulat una alternativa tècnica del programa d'actuació integrada per gestió indirecta dels terrenys compresos en la unitat d'execució Los Almudes I i II en sòl urbà del Pla General de Bétera, integrat per memòria de l'alternativa tècnica, projecte d'urbanització i, com a documents annexos, pla de reforma interior modificatiu i estudi acústic de la unitat d'execució Los Almudes I i II.  
L'Ajuntament en ple de Bétera, en la sessió celebrada el 5 de novembre de 2007, va acordar la iniciació per gestió indirecta del procediment de concurs per al desenvolupament i execució del programa d'actuació integrada pel que fa als terrenys compresos en la unitat d'execució Los Almudes I i II en sòl urbà del Pla General de Bétera, cosa que es va publicar al número 5688 del Diari Oficial de la Comunitat Valenciana, de 25 de gener de 2008. L'aprovació de les bases particulars que regiran el concurs per a la selecció d'agent urbanitzador per gestió indirecta de la unitat d'execució Los Almudes I i II en sòl urbà del Pla General de Bétera es va publicar al número 286 del Butlletí Oficial de la Província de València, d'1 de desembre de 2007.  
L'alternativa tècnica i tota la documentació complementària presentada davant l'Ajuntament s'ha dipositat i protocol·litzat en acta per a l'exposició pública a la notaria territorialment competent, que és la de Bétera, València, situada a l'avinguda de l'Escultor Ramón Inglés, número 5, 46997, regida per la notària titular Eva Giménez Moreno, amb horari, a l'efecte de consulta, de dilluns a divendres, de 09.30 a 14.00 hores.  
Així, mitjançant la present, es complix amb l'obligació legal d'avisar els propietaris titulars de terreny amb parcel·les matriculades al Cadastre fiscal, d'acord amb el que disposa l'article 134.4 de la Llei Urbanística Valenciana, i se sotmet a informació pública esta alternativa pel termini d'un mes, comptador des de la data de publicació del present anunci en el Diari Oficial de la Comunitat Valenciana, a l'efecte de la presentació d'al·legacions.  
València, 30 d'abril de 2008.- El president de l'Agrupació d'Interés Urbanístic Los Almudes I i II: José Miguel Soriano Bel.